
Názov školského vzdelávacieho programu je  CESTA ZA POZNANÍM
Motto :„ Bádam , tvorím, maľujem, do školy sa pripravujem“

1. POSLANIE MATERSKEJ ŠKOLY 
Táto myšlienka vystihuje názov nášho Školského vzdelávacieho programu CESTA ZA POZNANÍM, ktorým chceme deťom vytvoriť priestor objavovať a spoznávať  svet plný farieb, tónov, vôní, pokoja a zdravého spôsobu života  a pripraviť dieťa na úspešný vstup do základnej školy.
2. CIELE VÝCHOVY A VZDELÁVANIA 

·  pripravovať pre deti príťažlivé aktivity hrového charakteru a rozvíjať všetky stránky osobnosti dieťaťa, kognitívne, tvorivé, hodnotiace a citové s využitím stratégií, ktoré majú silný motivačný a aktivizačný charakter, rozvíjať environmentálne cítenie, konanie so zameraním na zdravé potraviny, čistú vodu, separáciu odpadov, ochranu životného prostredia, prostredníctvom zážitkového učenia, experimentovania, bádania, získavania nových poznatkov aktívnou činnosťou,
· podporovať spoluprácu rodičov a detí prostredníctvom triednych a školských a mimoškolských aktivít a akcií,
· vytvoriť si spoločné pravidlá triedy a dodržiavať ich,
· prostredníctvom spoločných hier a činností viesť deti k vzájomnému ohodnoteniu a oceneniu v detskej skupine,
· dennodenne vytvárať príležitosti na vlastné sebapoznanie a sebarozvíjanie detí,
·  získať prvotné základy informačných kompetencií u detí, prostredníctvom edukačných programov s využívaním dostupných digitálnych technológií,
· organizovať výlety, výcviky, vychádzky a exkurzie s cieľom, aby deti pozorovali svet v reálnych súvislostiach, aby sme im priblížili určitý jav alebo stav autentickým spôsobom, umožnili vidieť exponát, ktorý učivo priblíži jedinečným spôsobom. 
· využívať stimulačné programy pre deti 
· organizovať krúžkovú činnosť s cieľom napomáhať rozvíjaniu kompetencií detí v oblasti rozvoja gramotností a tvorivosti


                                             Zameranie materskej školy 

V materskej škole budeme podporovať všestranný osobnostný rozvoj detí, utvárať predpoklady na ďalšie vzdelávanie a pripravovať na život v spoločnosti v súlade s individuálnymi a vekovými osobitosťami detí. Výchova a vzdelávanie bude zamerané na estetické činnosti, najmä rozvoj pracovnej a výtvarnej gramotnosti detí. Využijeme vybavenie MŠ digitálnymi technológiami na rozvoj digitálnej gramotnosti detí ako i rozvoj technickej a informačnej gramotnosti. 

3. STUPEŇ VZDELANIA 

Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole.
Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.


4. DĹŽKA ŠTÚDIA A FORMY V MATERSKEJ ŠKOLY 
· Dĺžka dochádzky je viacročná (od 1 - 4 rokov).
·  Do zariadenia sa deti prijímajú na základe zápisu, ktorý sa uskutočňuje každoročne v máji.
·  Na predprimárne vzdelávanie sa prijíma dieťa od troch rokov veku, výnimočne možno prijať dieťa od dovŕšenia dvoch rokov veku. 
· Predprimárne vzdelanie je povinné pre dieťa, ktoré dosiahlo 5 rokov veku do 31. augusta.
· Povinné predprimárne vzdelávanie trvá jeden školský rok. 
· Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole.
·  Dokladom o získanom stupni vzdelania je osvedčenie o získaní predprimárneho vzdelania.
· Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole
· Ak dieťa po dovŕšený šiesteho roku veku nedosiahne školskú spôsobilosť, bude pokračovať v plnení povinného vzdelávanie ešte jeden školský rok za podmienok ustanovených v zákone.
· Dokladom o získanom stupni vzdelania je osvedčenie o získaní predprimárneho vzdelania §16 ods. 2 zákona č. 245/2008 Z.z. zákona o výchove a vzdelávaní a o zmene a doplnení niektorých zákonov v znení neskorších predpisov (ďalej len „školský zákon“). 
· Tento doklad vydá riaditeľ materskej školy, len dieťaťu, ktoré absolvovalo posledný rok vzdelávacieho programu odboru vzdelania v materskej škole.
· Osvedčenie sa vydáva na predpísanom tlačive schválenom ministerstvom školstva v štátnom jazyku. 
· Ak pôjde o dieťa, ktoré absolvuje individuálne (predprimárne) vzdelávanie podľa § 28b školského zákona, osvedčenie bude vydávať kmeňová materská škola.



Forma výchovy a vzdelávania v materskej škole je
·  celodenná,
·  Poldenná

              Denná forma výchovy a vzdelávania sa môže uskutočňovať aj ako dištančná:
 a) v celom rozsahu vzdelávania, ak sa vyhlási výnimočný stav, núdzový stav alebo mimoriadna situácia,
 b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu,
 c) v rozsahu podľa rozhodnutia riaditeľa materskej školy pre deti, pre ktoré je povinné predprimárne vzdelávanie povinné, ak kvôli zdravotnému stavu alebo iných závažných dôvodov, nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov,
d) v rozsahu nevyhnutne potrebnom, najviac však jeden mesiac, z dôvodov podľa §150a ods. 2 školského zákona. 

Povinné predprimárne vzdelanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. 

Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom §59a ods. 5 školského zákona.

Výchova a vzdelávanie sa v materskej škole uskutočňuje prostredníctvom nasledujúcich foriem denných činností:
·  hry a činnosti podľa výberu detí,
·  zdravotné cvičenie,
·  vzdelávacia aktivita,
· pobyt vonku, 
· činnosti zabezpečujúce životosprávu (osobná hygiena, stravovanie, odpočinok).

 5.UČEBNÉ OSNOVY 

Učebné osnovy školského vzdelávacieho programu  sú vzdelávacie štandardy vzdelávacích oblastí  štátneho vzdelávacieho programu pre predprimárne vzdelávanie v materskej škole.


Východiská  plánovania výchovno-vzdelávacej činnosti:

Plnenie jednotlivých výkonových štandardov ŠVP sa realizuje cez cielené učebné úlohy v rámci celého dňa. Plánuje sa tak, aby sa v priebehu jedného školského roka pokryl obsah Štátneho vzdelávacieho programu s ohľadom na vzdelávacie potreby konkrétnych detí.
Výchovno-vzdelávacia činnosť je plánovaná týždenne vzhľadom na špecifiká práce
v materskej škole. Plán výchovno-vzdelávacej činnosti je chápaný ako súčasť prípravy
na výchovno-vzdelávaciu činnosť, ktorého forma a spôsob vedenia sú schválené
pedagogickou radou. Plán vypracúva každý pedagóg pre svoju priamu výchovno-vzdelávaciu činnosť v konkrétnej triede.

Didaktické princípy plánovania
• Princíp cieľavedomosti: Každý plán vychádza z jasne definovaných cieľov výchovy
a vzdelávania. Všetky plánované aktivity, metódy a formy práce musia priamo smerovať k ich naplneniu.
Princíp primeranosti: Plánovanie rešpektuje vekové, vývinové a individuálne osobitosti detí. Úlohy a učivo nesmú byť pre deti ani príliš ťažké, ani príliš ľahké.
• Princíp systematickosti a postupnosti: Učivo plánujeme v logických celkoch a krokoch, pričom nové poznatky nadväzujú na už osvojené vedomosti. Postupujeme od známeho k neznámemu, od jednoduchého k zložitému.
• Princíp názornosti: Zahŕňame do plánovania zapojenie viacerých zmyslov. Pri plánovaní počítame s reálnymi predmetmi, prostredím, schémami, modelmi či digitálnymi technológiami.
• Princíp aktivity a samostatnosti: Plán nám vytvára priestor pre to, aby sa dieťa nestalo iba pasívnym prijímateľom informácií, ale aktívnym tvorcom. Zaraďujeme problémové úlohy a metódy podporujúce kritické myslenie.
• Princíp trvácnosti (systematického opakovania): Plánovanie zahŕňa dostatočný čas
na precvičovanie, upevňovanie a overovanie získaných vedomostí a zručností.
• Princíp spätnej väzby a hodnotenia: Do plánu je nutné zakomponovať priebežné
a záverečné hodnotenie, ktoré odhalí nedostatky v učení a umožní prispôsobiť ďalšie kroky potrebám detí.

Učebné stratégie výchovno-vzdelávacej činnosti majú odporúčací charakter, vyjadrujú postup dosahovania výkonových štandardov v rámci obsahového celku. Pedagógovia ich volia aj dopĺňajú vychádzajúc z reálnych potrieb a možností detí tak, aby zabezpečili podmienky pre ich aktívne a zmysluplné učenie sa. Stratégie nesmú by predimenzované. Učiteľka má pri plánovaní dostatočný priestor na ich výber. Zameriava sa na stratégie, ktoré ponúka model tvorivo-humanistickej výchovy (THV). Metódy spája do stratégií s ohľadom na dosiahnutie stanovených cieľov vlastnej pedagogickej reality. Uplatňované sú najmä: Hra a zážitkové učenie.
Metódy emocionalizácie: rozhovor, prezentácia, metóda kruhu, umelecké vyjadrenie pocitov dramatické hry dramatizácie, posilňovanie pozitívneho správania, rolové hry, metóda vzoru, imitácie, zhodnocovania, zážitku, inscenačné, brainstorming, umelecko-expresívne, metóda nedokončených príbehov, spoločenské hry, výtvarné vyjadrovanie predstáv, hry s farbou, modelovanie, hudobné hry, námetové hry

Metódy kognitivizácie: výskumné, bádateľské, heuristické, pozorovanie, rozprávanie,
vysvetľovanie, opis, pokus, experiment, problémové úlohy, priraďovanie, porovnávanie, počítanie, cesty a labyrinty, orientovanie sa v priestore, priraďovanie, hry s technickými hračkami, konštruovanie, práca s knihou, pojmové mapovanie, rozprávanie podľa obrázka, reprodukcia, vymýšľanie príbehov, rozprávanie o prečítanom texte, hry so slovami, ranný odkaz, tvorba kníh, hry zamerané na sluchovú diferenciáciu, krúžková činnosť – anglický jazyk, sluchové a rytmické hry so slovami, konštruktívne hry, plánovanie činností, maľované čítanie, brainstorming, riešenie dopravných situácií.

Metódy rozvoja psychomotorických schopností: psychomotorické hry, predvádzanie,
napodobňovanie pohybov, relaxačné cvičenia, loptové hry, športové hry, zdravotné cvičenia, prstové a grafomotorické cvičenia, kresbové a pisateľské aktivity, manipulačno-konštruktívne hry, lyžiarsky výcvik, plavecký výcvik, exkurzie, výlety, turistická vychádzka.

Učebné zdroje sú navrhnuté podľa reálnych podmienok a možností materskej školy. Učiteľka ich vhodne dopĺňa podľa aktuálnej dostupnosti. Uprednostňuje učebné zdroje umožňujúce a podnecujúce aktivitu detí a prirodzenú detskú zvedavosť napr.: výučbové programy, interaktívna tabuľa – softvéry v počítačoch (napr. ActiveInspire, FlowWorks), pracovné listy, spevníky a zborníky piesní, výtvarný, prírodný, technický, odpadový materiál, detská autorská a ľudová literatúra, interné zborníky námetov na činnosti, interné projekty (Rastieme zdravo, zvedavo a hravo, Počúvam a hovorím, Učíme sa vonku), interný elektronický zásobník aktivít, hier, piesní, básní, námetov na výtvarnú a pracovnú činnosť a prezentácií vypracovaných k jednotlivým témam obsahových celkov ŠkVP, CD, DVD – nosiče (rozprávky, hudobné nahrávky detských ľudových a umelých piesní, nahrávky vážnej hudby, relaxačnej hudby).

                                                                         6.VYUČOVACÍ JAZYK 
Výchova a vzdelávanie v materských školách sa uskutočňuje  v slovenskom jazyku.




7. SYSTÉM PODPORY DETÍ V SÚLADE S PRINCÍPMI INKLUZÍVNÉHO VZDELÁVNIA 

Materská škola je schopná poskytovať podmienky pre inkluzíve vzdelávanie. Deti so špeciálnymi výchovno-vzdelávacimi potrebami zaraďujeme do tried spolu s ostatnými deťmi. O zaradení dieťaťa rozhodne riaditeľ školy na základe odporúčania lekára pre deti a dorast a zariadenia poradenstva a prevencie so súhlasom zákonného zástupcu alebo zástupcu zariadenia. Dieťa so špeciálnymi výchovno-vzdelávacimi potrebami sa vzdeláva podľa školského vzdelávacieho programu, no ak mu jeho potreby neumožňujú vzdelávať sa podľa tohto programu, vzdeláva sa podľa individuálneho vzdelávacieho programu. Osobitosti a podmienky vzdelávania takýchto detí sú upravené v katalógu podporných opatrení a v školskom poriadku, v súlade s princípmi inkluzívneho vzdelávania a odporúčaniami zariadenia poradenstva a prevencie. Materská škola vytvára podmienky pre plnohodnotné zapojenie každého dieťaťa do výchovno-vzdelávacieho procesu s rešpektovaním jeho individuálnych potrieb, schopností, tempa učenia, zdravotného stavu a rodinného zázemia.
Podpora každého dieťaťa je zabezpečovaná:
1. Pedagogickou podporou v triede: 
Je realizáciou prvého stupňa podpory v rámci inkluzívneho vzdelávania a zahŕňa diferencovanie aktivít, prispôsobovanie tempa učenia, využívanie rôznych foriem a metód práce, podporu v samostatnosti a primerané usmerňovanie. Pedagogickí zamestnanci sledujú vývin jednotlivých detí a prispôsobujú výchovno-vzdelávacie činnosti ich aktuálnym možnostiam a potrebám. Vytvárajú optimálne podmienky pre sociálno-emocionálny, kognitívny a osobnostný rozvoj dieťaťa. Podpornú úroveň vo forme pedagogickej diagnostiky a pedagogickej intervencie realizuje v triede každý pedagogický zamestnanec. Potreby detí identifikujeme najmä prostredníctvom systematického pedagogického pozorovania, priebežného hodnotenia pokroku detí, rozhovorov so zákonnými zástupcami a spolupráce s odbornými zamestnancami a poradenskými zariadeniami.
2. Individuálnou podporou dieťaťa: 
Ak sa prejaví potreba z hľadiska vývinu, správania, komunikácie alebo ďalších oblastí učenia sa; podpora je poskytovaná v spolupráci pedagogickými zamestnncami, s rodičmi a s ohľadom na najlepší záujem dieťaťa. Chceme pomôcť dieťaťu prekonať ťažkosti a rozvíjať jeho schopnosti tak, aby dosiahlo optimálny rozvoj. Je to praktická pomoc dieťaťu, aby zvládlo požiadavky a rozvíjalo sa podľa svojich možností.



Zahŕňa nasledujúce činnosti:
• Individuálnu podporu dieťaťa pri pohybovej schopnosti, zmyslového vnímania komunikačnej schopnosti, kognitívnej schopnosti, sociálno-komunikačných zručností emocionality a sebaobsluhy.
• Prispôsobenie aktivít – zjednodušenie úloh, použitie pomôcok, vizuálnej podpory.
• Cvičenia a hry na rozvoj oslabených oblastí – grafomotorika, sluchové vnímanie, matematické predstavy
• Spoluprácu s odborníkmi – psychológ, logopéd (Zariadenie poradenstva a prevencie)
• Komunikáciu s rodičmi – odporúčania na domáce aktivity, poradenstvo v oblasti komunikácie s dieťaťom a v stanovovaní hraníc.
Spoluprácou s pedagogickými zamestnancami 
 a zariadenia poradenstva a prevencie (ZPP)
Materská škola má nadviazanú spoluprácu so ZPP Martin, ktoré vykonáva odbornú činnosť pre pedagogických a odborných zamestnancov v oblasti odborných činností podpornej úrovne . Cieľom tejto spolupráce je včasné rozpoznanie individuálnych potrieb dieťaťa, poskytovanie primeranej podpory, predchádzanie zlyhávaniu dieťaťa a znižovanie rizík výchovno-vzdelávacích ťažkostí.
• Realizuje odborné intervencie a podporné opatrenia – konkrétne poskytuje podporu dieťaťu počas činností v triede, aplikuje odporúčané postupy určené ZPP, spolupracuje na tvorbe a úprave individuálnych vzdelávacích programov a plánov podpory.
• Zabezpečuje komunikáciu s rodičmi v súčinnosti s odbornými zamestnancami -realizuje spoločné konzultácie s rodičmi o potrebách, progresoch a odporúčaniach pre dieťa, usmerňuje rodičov pri využívaní podporných služieb.
• Odborný zamestnanec ZPP vykonáva včasnú depistáž vývinových potrieb -v súvislosti s dosahovaním školskej spôsobilosti - systematicky sleduje prejavy dieťaťa v oblasti reči, sociálneho správania, motoriky, pozornosti či učenia. Cieľom je včasné zachytenie signálov, ktoré môžu ovplyvniť školskú spôsobilosť. Odporúča rodičom odbornú diagnostiku do zariadenia poradenstva a prevencie, ak je to potrebné.
        



  Vytváraním bezpečnej, prijímajúcej a inkluzívnej klímy,
 ktorá podporuje rovnosť šancí, partnerské vzťahy medzi deťmi, rešpektovanie rozmanitosti a zabraňuje akýmkoľvek formám diskriminácie či segregácie. Pedagogickí zamestnanci systematicky  rozvíjajú pozitívnu sociálnu klímu triedy, podporujú bezpečné vzťahy a uplatňujú preventívne opatrenia zamerané na predchádzanie vylučovania alebo znevýhodňovania ktoréhokoľvek dieťaťa. Súčasťou inkluzívneho prístupu je pravidelný rozhovor, ranný kruh, tvorba triednych pravidiel spolu s deťmi, posilňovanie prosociálneho správania a vedenie detí k empatii, ohľaduplnosti a aktívnej spoluúčasti. Rodičov priebežne informujeme o vývine dieťaťa, jeho potrebách, pokrokoch a usilujeme sa o partnerskú, otvorenú a vecnú komunikáciu.

8. STRATÉGIA DIGITÁLNEJ TRANSFORMÁCIE
Materská škola začleňuje digitálne technológie do vzdelávania prirodzeným, cieľavedomým a pedagogicky odôvodneným spôsobom. Digitálne nástroje (digitálne interaktívne pomôcky, fotoaparáty, programovateľné hračky, interaktívne tabule a pod.) využívame primárne ako prostriedok na podporu kognitívneho rozvoja, rozvoj tvorivosti, dokumentovanie zážitkov detí a na spoločné bádanie a objavovanie sveta. Základom našej stratégie je bezpečné a zodpovedné využívanie technológií, ktoré je vždy primerané veku detí a je v prísnej rovnováhe s pohybovými, sociálnymi a tvorivými aktivitami. Sme si vedomí, že technológie nenahrádzajú priamu skúsenosť ani voľnú hru. Každé použitie digitálnej technológie dieťaťom má svoje pravidlá, ktoré deti dodržiavajú. Pri využívaní digitálnych pomôcok uplatňujeme inkluzívny prístup. Nástroje využívame tak, aby rešpektovali tempo učenia sa a východiskovú úroveň každého dieťaťa, čo pomáha prekonávať vzdelávacie bariéry. Naša pedagogická práca podporuje predovšetkým aktívne objavovanie prírody. Digitálne nástroje cielene využívame na dokumentovanie pozorovaní vonku, napríklad pri zaznamenávaní zmien počas ročných období alebo pri tvorbe jednoduchých detských enviromentálnych projektov. Práca s digitálnymi technológiami sa upriamuje aj na rozvoj komunikačných kompetencií dieťaťa. Uplatnením verbálnej a neverbálnej komunikácie pri práci v skupinách (dodržiavanie pravidiel používania digitálnej pomôcky), pomocou nahrávania zvuku, videa či práce s fotografiou deti analyzujú emócie, učia sa hodnotiť vlastné správanie aj správanie iných a rozvíjajú si sociálnu citlivosť s využívaním interného zborníku hier a úloh zameraných na rozšírenie slovnej zásoby vytvoreného pedagógmi školy. Digitálnu transformáciu chápeme ako postupný proces rozvoja samotnej pedagogickej práce. Z tohto dôvodu sa zameriavame aj na rozvoj digitálnych kompetencií našich pedagogických zamestnancov. Učiteľky hľadajú cesty a navzájom sa inšpirujú, ako zmysluplne prepájať tradičné formy učenia s modernými nástrojmi tak, aby podporili aktívne učenie sa detí a zároveň chránili ich zdravý vývin. Hlavným cieľom materskej školy v tejto oblasti je na veku primeranej úrovni podporovať u detí porozumenie základným javom digitálnej doby, rozvíjať pozitívne a zodpovedné postoje k digitálnym technológiám a vytvárať základy digitálneho a informatického myslenia prostredníctvom hry, objavovania, tvorivých činností a riešenia problémov, a to s využitím veku primeraných digitálnych aj nedigitálnych pomôcok.

Ciele digitálnej stratégie zamerané na deti
1. Rozvíjať základné digitálne zručnosti detí bezpečným a veku primeraným spôsobom. (Ovládanie jednoduchých digitálnych nástrojov – programovateľné hračky, digitálne interaktívne pomôcky, fotoaparáty a interaktívne tabule).
2. Podporovať digitálne a informatické myslenie prostredníctvom hry, objavovania a robotických pomôcok. (postupnosť krokov, jednoduché algoritmy, triedenie a porovnávanie)
3. Formovať zodpovedné a bezpečné postoje detí k digitálnym technológiám. (pravidlá bezpečného používania, starostlivosť o zariadenia)
4. Podporovať tvorivosť, komunikačné a kognitívne schopnosti pomocou digitálnych a nedigitálnych nástrojov (interaktívne úlohy, nahrávanie príbehov?)
5. Prispôsobovať digitálne aktivity individuálnym možnostiam detí a zabezpečovať rovnováhu medzi digitálnou a reálnou skúsenosťou. (zohľadnenie tempa, potrieb a zdravia dieťaťa)

Ciele digitálnej stratégie zamerané na pedagogických zamestnancov
1. Rozvíjať digitálne kompetencie pedagogických zamestnancov na úroveň potrebnú pre kvalitné vzdelávanie. (školenia, samovzdelávanie, výmena dobrej praxe).
2. Vyberať a používať digitálne nástroje kriticky, účelne a v súlade s potrebami detí. (posudzovanie vhodnosti, pedagogická pridaná hodnota).
3. Modelovať bezpečné, zodpovedné a rešpektujúce používanie digitálnych technológií. (vzor správania, jasné pravidlá pre deti)
4. Integrovať digitálne technológie ako podporu učenia, nie ako náhradu priamej skúsenosti detí. (používať ich krátko, cielene a v kombinácii s hrou a manipuláciou)
5. Priebežne hodnotiť účinnosť digitálnych aktivít a upravovať ich podľa potrieb detí. (reflexia, pozorovanie, spätná väzba, úprava postupov)






HODNOTENIE DIGITÁLNEJ TRANSFORMÁCIE
1. Hodnotenie rozvoja digitálnych kompetencií detí
Formy hodnotenia: systematické pedagogické pozorovanie, priebežné formatívne hodnotenie, slovná, povzbudzujúca spätná väzba, písomné záznamy o individuálnom pokroku dieťaťa. Sledovať najmä: primeranosť používania digitálnych technológií, schopnosť dieťaťa reagovať na digitálny podnet, zapojenie do činnosti, nie technickú zručnosť, bezpečné správanie a rešpektovanie pravidiel.
2. Hodnotenie pedagogického využívania digitálnych technológií
Formy hodnotenia: hospitačná činnosť, reflexia VVČ, pedagogické porady, vzájomné zdieľanie skúseností. Sledovať najmä: zmysluplnosť a účelnosť použitia digitálnych technológií, vyváženosť digitálnych a nedigitálnych činností, prepojenie digitálnych aktivít s cieľmi ŠkVP, rešpektovanie vývinových potrieb detí.
3. Hodnotenie digitálnych kompetencií zamestnancov školy
Formy hodnotenia: sebahodnotenie pedagogických a odborných zamestnancov, sledovanie profesijného rozvoja (vzdelávania, školenia) reflexia prenosu získaných zručností do praxe, hodnotenie v rámci pedagogických porád. Sledovať najmä: istotu pri práci s digitálnymi nástrojmi, pedagogickú primeranosť ich využívania, bezpečné a etické zaobchádzanie s digitálnymi technológiami, schopnosť reflektovať vlastnú digitálnu prax

